Danmarks U21-landshold vandt 6-5 på Nordjyske Arena. Nicklas Helenius var med i flere mål.

Dagens EM-kvalifikationskamp mellem Danmarks U21 og Makedoniens ditto endte i ren målfest på Nordjyske Arena i Aalborg. Kampen endte 6-5 efter, Danmark havde været foran 6-1. Nikolai Larsen startede i målet, og måtte altså pille bolden ud af nettet flere gange. I den modsatte del af banen havde Nicklas Helenius en bedre dag på hjemmebanen. Han scorede et enkelt mål, og var med i to andre, dog uden en direkte assist. Efter 84 minutter blev AaB-topscoreren udskiftet. Kasper Kusk måtte se hele kampen fra bænken. Med sejren i det nordjyske ligger Danmark nu á point med Serbien på førstepladsen i gruppen.